ས་ཡུངས་དཀར་ནག །ལྕགས་ཟངས་ཕྱེ་མ་སོགས་བསྲེག་བྱ་དང་མི་མཐུན་པའི་རྫས་གང་འབྱོར་གསག །བདག་བསྐྱེད་
ཀྱི་རྗེས་སུ་བདེན་བདར་དང་བཅས་པའི་དགུག་གཞུག་ཡིད་ཆེས་ངེས་པ་ཡང་ཡང་བྱ་ཞིང་ལིངྒ་ལ་བསྟིམ། ལྷ་སྔགས་ཀྱི་
མཐར་གནོད་བྱེད་རྒྱབ་རྟེན་དང་ཕྱེས་ཤིག་བི་དེ་ཤ་ཡ་བི་དེ་ཤ་ཡ་ཕཊ་ཅེས་མང་དུ་བཟླ་ཞིང་ཐུན་
རྫས་རྒྱབ་རྟེན་གྱི་གཟུགས་བརྙན་ལ་བསྐོར་ཏེ་ལིངྒ་ལ་བྲབས་པས། དེ་གཉིས་བྲལ་བར་བསམས་ལ་རྒྱབ་རྟེན་གྱི་གཟུགས་
བརྙན་དུར་ཁྲོད་སོགས་རོ་གནས་སར་བསྐྱལ། གྲི་གུག་གམ་རལ་གྲིས་ཟན་ལིང་ཡིན་ན་དངོས་སུ་གཏུབ། ཤོག་ལིང་གཏུབ་
131

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
པའི་སྟངས་ཀ་བྱ་ཞིང་ལྷ་སྔགས་ཀྱི་མཐར། གནོད་བྱེད་མཱ་ར་ཡ་ཕཊ། ཅེས་བཏགས་པ་ཡང་ཡང་བརྗོད། འདི་དག་
གི་དམིགས་གནད་རྣམས་བསྒྲལ་ལས་སྤྱི་དང་འདྲའོ། །ལིང་རོ་གླང་མའི་དུམ་བུ་བཅས་སྐེ་ཚེ་སོགས་དང་བསྲེས་ལ་གཞག །
བསང་ཆུ་སྒྲུབ་པ་མན་ཆད་ཀྱི་ངག་འདོན་ལ་ཁྱད་མེད་ཅིང་། ཡམ་ཤིང་དང་མར་ཁུ། ཁྱད་པར་གྱི་རྫས་འབུལ་དུས་གནོད་
བྱེད་ཀྱི་ཤ་ཁྲག་ཐབ་ཀྱི་ལྷའི་ཞལ་དུ་གསོལ་བར་བསམས་ལ་མེ་ལྷའི་སྔགས་དང་ལྷ་སྔགས་སོ་སོའི་མཐར་གནོད་བྱེད་
རྒྱལ་འགོང་མཱ་ར་ཡ་ཕཊ་ཅེས་བཏགས་པས་དབུལ་བ་ལས་སོ་སོའི་སྔགས་མི་དགོས་སོ། །ཐལ་བ་ལམ་རྒྱ་གྲམ་དུ་
མནན་པའམ་འབབ་ཆུ་དྲག་པོའི་ཀློང་དུ་དོར་རོ། །དེ་ལྟར་ན་དེ་རྣམས་ཀྱི་སྒོ་ནས་རྒྱུད་སྡེ་གོང་འོག་ཀུན་ལས་གསུངས་པའི་
ལས་བཞིའི་སྦྱིན་སྲེག་གི་ཆོ་ག་སྙིང་པོར་དྲིལ་ཏེ་བཤད་ཟིན་ཏོ།། །།
གཞན་ཡང་ངོར་ཆེན་རྡོ་རྗེ་འཆང་གིས་མཛད་པའི་དཔལ་སམྦུ་ཊའི་སྦྱིན་སྲེག་གི་ཆོ་ག་ཕྲིན་ལས་སྙེ་མ་ལས་ཇི་སྐད་
གསུངས་པ་ལྟར་ལས་ཐམས་ཅད་པའི་སྦྱིན་སྲེག་དང༌། དུས་ཀྱི་འཁོར་ལོ་ལས་གསུངས་པའི་ལས་ཆེན་བཅུ་གཉིས་ཀྱི་སྦྱིན་
སྲེག་སོགས་ཆོ་གའི་བྱེ་བྲག་མཐའ་ཡས་པ་དང༌། རྣལ་འབྱོར་བླ་མེད་ཁོ་ནའི་ཁྱད་པར་གྱི་ཆོས། གཏུམ་མོའི་མེ་འབར་བ་
དང་བཅས་པའི་ལུས་ཀྱི་ཁ་ཐབ་ཁུང་དུ་ལག་གཉིས་ཀྱི་དགང་གཟར་བླུགས་གཟར་དག་གིས། བཟའ་བཏུང་བདུད་རྩིའི་
བསྲེག་རྫས་བླུགས་པར་བྱེད་པའི་ནང་གི་སྦྱིན་སྲེག་དང༌། དེ་བཞིན་དུ་རང་ལུས་ཐབས་ལྡན་ལ་བརྟེན་པའི་བདག་བྱིན་
གྱིས་བརླབས་པའི་སྦྱིན་སྲེག་དང༌། ཕྱག་རྒྱའི་རྣལ་འབྱོར་ལ་བརྟེན་པའི་བདེ་བ་ཆེན་པོའི་སྦྱིན་སྲེག་སྟེ་ནང་གི་སྦྱིན་སྲེག་གི་
ཚུལ་གསུམ་དང༌། རྣམ་པར་མི་རྟོག་པའི་ཡེ་ཤེས་ཀྱི་མེ་འབར་བ་དང་བཅས་པའི་ཆོས་ཀྱི་དབྱིངས་ཀྱི་ཐབ་ཁུང་དུ། ཞི་
གནས་དང་ལྷག་མཐོང་གི་དགང་གཟར་བླུགས་གཟར་དག་གིས། ཁམས་གསུམ་པའི་སེམས་སེམས་བྱུང་གི་རྟོག་པ་མ་ལུས་
པའི་བསྲེག་བླུག་བསྲེག་པ་བླ་ན་མེད་པའི་སྦྱིན་སྲེག་དང༌། དབྱེ་ཚུལ་གཞན་དང་པོ་ནང་དང༌། བར་པ་གཉིས་གསང་བ་དང༌།
ཕྱི་མ་དེ་ཁོ་ན་ཉིད་ཀྱི་སྦྱིན་སྲེག་ཏུ་རྣམ་པར་བཞག་པས་མཚོན་རྒྱ་ཆེར་གསུངས་ཀྱང་ཡི་གེའི་སྦྱོར་བས་འཇིགས་པའི་ཕྱིར་
གཞན་དུ་ཤེས་པར་བྱ་ལ། འདིར་ཉེར་མཁོའི་ལག་ལེན་འགའ་ཞིག་འཆད་ན་འདི་རྣམས་དང་སྦྱིན་སྲེག་ཟུར་པ་ཀུན་ས་མ་
དུལ་བའི་གནས་སུ་བསྒྲུབ་དགོས་ན། ས་ཆོག་མདོར་བསྡུས་བྱ་བའི་ཚུལ་ནི། གང་དུ་བྱ་བའི་ས་གཞི་དྲི་བཟང་པོས་བྱུགས་
ལ་མེ་ཏོག་གི་ཚོམ་བུ་དགོད། དཀར་གཏོར་གཉིས་དང་མཆོད་པ་བཤམས་ལ་ལྷ་གང་ཡིན་པའི་བདག་བསྐྱེད་བཟླས་པ་དང་
བཅས་པ་བྱས་ལ། རང་གི་སྙིང་ག་ནས་འོད་ཟེར་འཕྲོས་པ་དང་ཨོཾ་པྲྀ་ཐི་ཝཱི་དེ་ཝཱི་ཨེ་ཧྱ་ཧི་ཞེས་
132

ལྷའི་རྣལ་འབྱོར་ཕལ་མོ་ཆེ་ལ་སྦྱར་རུང་བསྲེག་བླུགས་ཀྱི་ཆོ་གའི་ཁོག་ཕུབ་ངག་འདོན་བཅས་གསེར་གྱི་ཕྲ་མིག
བརྗོད་པའི་རྐྱེན་གྱིས་ས་འོག་ནས་སའི་ལྷ་མོ་གསེར་གྱི་མདོག་ཅན་ཕྱག་གཉིས་ཀྱིས་རིན་
པོ་ཆེའི་བུམ་པ་ཐུགས་ཀར་འཛིན་པ། རིན་པོ་ཆེའི་རྒྱན་གྱིས་བཀླུབས་པ། ཀླུ་དང་ས་བདག་

གི་ཚོགས་ཀྱིས་བསྐོར་བ་སྐད་ཅིག་གིས་འཐོན་ཏེ་ཚོམ་བུའི་སྟེང་དུ་བདག་ལ་ཞལ་ཕྱོགས་
ཏེ་བཞུགས་པར་གྱུར། མཆོད་པ་རྣམས་རྒྱུད་སྡེ་འོག་མ་ལྟར་བྱིན་གྱིས་བརླབས་ཏེ། ཨོཾ་པྲྀ་ཐི་ཝཱི་དེ་ཝཱི་ས་པ་
རི་ཝཱ་ར་རེ་རེའི་མགོར་སྦྱར་བའི་ཆུ་གཉིས་ཉེར་སྤྱོད་རོལ་མོ་དང་བཅས་པས་མཆོད། གཏོར་མ་ཆུས་བྲན་ཏེ། ཨོཾ་ཨཱཿ
ཧཱུྃ་ལན་གསུམ་དང༌། རིན་པོ་ཆེའི་སྣོད་ཡངས་པར་གཏོར་མ་འདོད་རྒུ་འབྱུང་བའི་བདུད་རྩིའི་
རྒྱ་མཚོ་ཆེན་པོར་གྱུར། ཅེས་དང་། མཚན་སྔགས་ཀྱི་མཐར་ཨ་ཀཱ་རོ་བཏགས་པ་ལན་གསུམ་གྱིས་དབུལ། སྤོས་
དང་རྡོར་དྲིལ་འཛིན་པས་ སའི་ཕྱོགས་འདིར་བཅོམ་ལྡན་འདས་ཆེ་གེ་མོའི་སྦྱིན་སྲེག་གི་དཀྱིལ་
འཁོར་བཞེངས་ཏེ། ལྷ་མཆོད་པ་དང༌། སེམས་ཅན་གྱི་དོན་བསྒྲུབ་པར་འཚལ་ན་སའི་
ཕྱོགས་འདི་བདག་ལ་གནང་ཞིང་ལས་ཀྱི་དངོས་གྲུབ་ཀྱང་སྩལ་དུ་གསོལ། ཞེས་བརྗོད། ལྷ་
མོས། རིག་པ་འཛིན་པ་ཁྱོད་ཅི་བདེ་བར་སྒྲུབས་ཤིག་ཅེས་གནང་བ་བྱིན་པར་བསམ།
མུ༔ ཞེས་པས་ས་འོག་ཏུ་གཤེགས་པར་བསམ་མོ། །

ཨོྃ་བཛྲ་
གཏོར་མ་གཉིས་པ་སྔར་ལྟར་བྱིན་གྱིས་བརླབས་ནས། རང་གི་སྙིང་ག་ནས་འོད་ཟེར་འཕྲོས་པས་
གཉུག་མར་གནས་པའི་ལྷ་ཀླུ་ས་བདག་གཉན་ལ་སོགས་པ་ཐམས་ཅད་ཨཱ་ཀཪྵ་ཡ་ཛཿ
ཞེས་པས་བཀུག་ལ། མཆོག་སྦྱིན་གྱི་མཐར་སེ་གོལ་གཏོགས་པ་དང་བཅས། ཨོཾ་བྷཱ་མི་པ་ཏི་ས་པ་རི་ཝཱ་ར་ཨོཾ་
ཨ་ཀཱ་རོ་སོགས་ཀྱིས་དབུལ། ཕྱོགས་འདིར་གཉུག་མར་གནས་པ་ཐམས་ཅད་གཏོར་མ་འདིས་
ཚིམ་པར་གྱིས་ལ། ཀོ་ལོང་དང་ཕྲག་དོག་མ་མཛད་པར། ཞི་བའི་སེམས་ཀྱིས་བསམ་སྦྱོར་
ཆོས་མཐུན་ཡིད་བཞིན་དུ་འགྲུབ་པའི་སྟོང་གྲོགས་མཛོད་ཅིག །གཙྪ་ཞེས་བརྗོད་ལ་གཏོར་མ་
གཙང་སར་བསྐྱལ་བ་ནི་ས་བསླང་བའོ། །ཚོམ་བུ་སོགས་བསྡུས་ལ། ལངས་ཏེ་སའི་དབུས་སུ་ལག་པ་གཉིས་བཞག་ཅིང༌།
ཨོཾ་ཧ་ན་ཧ་ན་ཀྲོ་དྷ་ཧཱུྃ་ཕཊ། ཅེས་དང་། ལག་པས་བཅག་ཅིང་ཨོཾ་བྷཱ་ཁཾ་ཞེས་པས་ས་ནམ་མཁའ་ལྟར་
དག་པར་བསམ་པ་ནི་སྦྱང་བའོ། །སའི་ཕྱོགས་འདིར་བཅོམ་ལྡན་འདས་ཆེ་གེ་མོའི་སྦྱིན་སྲེག་གི་

133

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
དཀྱིལ་འཁོར་བཞེངས་ཏེ་ལྷ་མཆོད་པ་དང༌། སེམས་ཅན་གྱི་དོན་རྒྱ་ཆེན་པོ་བསྒྲུབ་པར་
བགྱིའོ་ཞེས་བརྗོད་ཅིང་སེམས་པ་ནི་བློས་གཟུང་བ་སྟེ་གཟུང་བ་མདོར་བསྡུས་པའོ། །སྦྱོར་བའི་སྐབས་སུ་ཞི་རྒྱས་ཀྱི་ཡམ་
ཤིང་གཤེར་ཅུང་ཟད་ཡོད་པ་ལ་འབྲས་དང་བཅས་པ་བྱུང་ན་ལེགས། རྒྱས་པ་དང་དབང་གི་ཡམ་ཤིང་བཤད་ཚོད་བཞིན་མ་
འབྱོར་པ་
འབྱོར་ན་ལྕང་མ་ལྟ་བུ་ཡུང་བ་དང་བཙག་སོགས་ཀྱིས་ཁ་བསྒྱུར་བའང་ཐབས་བརྡུགས་ཚེ་མཛད་སྲོལ་ཡོད་ལ།
དང་སྤྲོས་པ་ཤིན་ཏུ་ཆེ་བས་ནི། རྫས་དང་མཆོད་གཏོར་གྱི་སྣོད་དང་སྟེགས་བུའི་ཁེབས། རྣལ་འབྱོར་པའི་གདན། ཆས་གོས་
ལ་ཐོད་དམ། པྲོག་ཞུ། སྟོད་གཡོགས་སྨད་གཡོགས་བཅས་ལས་སོ་སོའི་མདོག་མཐུན་དང༌། མེ་ཏོག་སོགས་མཆོད་གཏོར་
ཀྱང་ཁ་དོག་བསྒྱུར་བར་མཛད། དྲག་པོ་ལ་ནི་གཏོང་མ་དམར་པོ་ཙམ་ལས་ནག་པོ་མི་མཛད། དཀྱུས་འདིར་ཐབ་དང་རང་
ཁ་སྤྲོད་བྱས་པ་ནི། ཀྱེ་རྡོར་མན་ངག་ལུགས་སོགས་དང་མཐུན་པར་སྟབས་བདེ་བའི་ཁྱད་ཙམ་ཡིན་ལ། རྒྱ་བོད་ཀྱི་གཞུང་
ཕལ་ཆེ་བར་རང་དང་ཐབ་གཉིས་ཀ་ཕྱོགས་ཆེན་དུ་བལྟ་བར་གསུངས་པས་གང་མོས་བྱ། ཕྱི་མའི་ཚེ་མདུན་དུ་འཁོད་དེ་
དགང་བླུགས་སོགས་བསྟབས་པའི་མོས་པ་བྱེད་དགོས་གསུངས། ཕྲེང་བའི་སྦྱིན་སྲེག་འོད་ཀྱི་སྙེ་མ་དང༌། ཀྲྀ་ཡ་ས་མུཙྪ་གཉིས་
ཀར་ཞི་བ་སོགས་ལ་རྡོ་ཐལ་མེད་པའི་སོ་རྩི་དང༌། དྲག་པོ་ལ་རྡོ་ཐལ་དང་བཅས་པའི་སོ་རྩི་འབུལ་བས་བཤད་ཅིང༌། ཟུར་
བཀའི་སྦྱིན་སྲེག་འགའ་རེ་ལས་ཀྱང་འབྱུང་བས་ལས་འཇམ་པོ་གསུམ་ལ་གོ་ཡུ་དང་སྟོད་ཇ་དཀར་པོ་སྦྱར་བ་དང༌། དྲག་པོ་
ལ་དེའི་སྟེང་དུ་རྡོ་ཐལ་བསྣན་པ་སྟེ་གཏོར་མ་འབུལ་བ་མཆོད་བསྟོད་དང་བཅས་པའི་རྗེས་སུའམ། གཤེགས་སྐྱེམས་ཀྱི་
གོང་དུ་དབུལ། འབུལ་སྔགས་ཨོཾ་བཛྲ་ཏམྦུ་ལཱ་ཡ་སྭཱ་ཧཱ། ཞེས་པ་རང་མིང་ངམ། ལྷ་སྔགས་ཀྱིས་དབུལ། དེ་དང་
འབྲེལ་བར་ཨོཾ་བཛྲ་ཝསྟཱ་ཡ་སྭཱ་ཧཱ་ཞེས་པས་ན་བཟའ་ལས་སོ་སོའི་མདོག་ཅན་རེ་འབུལ་བའི་སྲོལ་ཡང་ཡོད་ཅིང་
གཉིས་ཀ་མེ་ལྷ་ལའང་ཕུལ་ན་ལེགས། སོ་རྩི་སྦྱར་མ་མ་འབྱོར་ན་གོ་ཡུ་རྐྱང་པའམ། ཆུང་ཇ་རྩི་ལྡན་གྱིས་ཚབ་བྱས་ཀྱང་
ཆོག་གོ། །
དཀྱིལ་འཁོར་སྒྲུབ་མཆོད་དང་འབྲེལ་བའི་ཚེ་ཞི་བའི་སྦྱིན་སྲེག་ཡིན་ན་དཀྱིལ་འཁོར་གྱི་ནུབ་ཏུ་ཐབ་བྲི། རྒྱས་པ་
ལ་དཀྱིལ་འཁོར་གྱི་ལྷོ། དབང་ལ་ཤར། དྲག་པོ་ལ་བྱང་དུ་ཐབ་བྲི་བར་བྱ་སྟེ། རང་ཉིད་ཁ་བལྟ་ཕྱོགས་ཕྱོགས་ཆེན་དུ་འགྲིག་
པ་དང་དཀྱིལ་འཁོར་ལ་རྒྱབ་ཀྱིས་མི་ཕྱོགས་པའི་དགོས་པ་ཡོད། དབང་བསྐུར་སྒྲུབ་མཆོད་དང་འབྲེལ་བའི་ཞི་རྒྱས་ཀྱི་སྦྱིན་
སྲེག་དང༌། རབ་གནས་རྒྱས་པའི་སྦྱིན་སྲེག་་གི་མངའ་དབུལ་དང༌། གཏོར་ཟོར་སོགས་དང་འབྲེལ་བའི་དྲག་པོའི་སྦྱིན་སྲེག་
134

ལྷའི་རྣལ་འབྱོར་ཕལ་མོ་ཆེ་ལ་སྦྱར་རུང་བསྲེག་བླུགས་ཀྱི་ཆོ་གའི་ཁོག་ཕུབ་ངག་འདོན་བཅས་གསེར་གྱི་ཕྲ་མིག
རྣམས་ལ་སྦྱོར་བའི་སྐབས་སུ་ཐབ་ཏུ་ལྷ་མཚན་མདུན་བསྐྱེད་ལྟར་དང༌། རབ་གནས་སྐབས་རྟེན་ལྷ་གང་བསྐྱེད་ཀྱི་ཚོན་ཕུང་
དགོད། མདུན་བསྐྱེད་ཀྱི་གདོང་དུ་ཏིང་དང་ཐོད་པ་སོགས་མེ་ཏོག་གིས་བཀང་བ་བཤམ། འདས་པའི་མེ་ལྷའི་གཞལ་ཡས་
ཁང་ངམ། པདྨ་སོགས་གདན་བསྐྱེད་ཚར་བའི་རྗེས་སུ། རང་གི་ཐུགས་ཀའི་ས་བོན་ལས་འོད་ཟེར་འཕྲོས་
པས་དཀྱིལ་འཁོར་གྱི་ལྷ་ཚོགས་རྣམས་ཀྱི་ཐུགས་ཀ་ནས་རང་འདྲའི་ཡེ་ཤེས་པ་ཨོཾ་བཛྲ་ས་
མཱ་ཛཿཞེས་དང༌། རབ་གནས་སྐབས་རྟེན་གྱི་ལྷའི་ཐུགས་ཀ་ནས་ཞེས་དང༌། གཞན་ལ་མདུན་བསྐྱེད་ཀྱི་
ཐུགས་ཀ་ནས་ཞེས་བསྒྱུར། དེའི་ཚེ་མཆོད་གཡོག་པས་སྔར་གྱི་མེ་ཏོག་དེ་གུས་པས་བླངས་ཏེ་གྲོགས་གཞན་ཡོད་ན་
སྤོས་དང་རོལ་མོས་སྣ་དྲངས་ནས་ཐབ་ལ་གཡས་ཕྱོགས་ནས་བསྐོར་བའི་མཐར་མེ་ཏོག་སློབ་དཔོན་ལ་དབུལ། སློབ་དཔོན་
གྱིས་ཐབ་ཏུ་ཅུང་ཟད་དོར་ཞིང་ཛཿཧཱུྃ་བྃ་ཧོཿ༔ ལྷ་རྣམས་སོ་སོའི་གདན་གྱི་སྟེང་དུ་འཁོད་པ་ནི་ཞེས་
སོགས་ཀྱིས་ཞལ་ཕྱག་སྐུ་མདོག་ཕྱག་མཚན་གསལ་བཏབ་ནས། ལྷ་ཐམས་ཅད་འཛུམ་ཞིང་ཞི་བ་སོགས་ཀྱི་
དམིགས་པ་མན་ཆད་ལ་འཇུག །མེ་ཏོག་དོར་ཚར་བའི་རྗེས་སུ་ཁ་གསོས་ལ་ཐབ་ཀྱི་མདུན་ངོས་སུ་གཞག །ཡང་ན་ཐབ་ཏུ་
དམ་ཚིག་པ་བསྐྱེད་ནས་གནས་གསུམ་བྱིན་རླབས་སོགས་བྱས་ལ། གོང་ལྟར་མེ་ཏོག་གིས་སྤྱན་དྲངས་ནས་མེ་ཏོག་དོར་བ་
དང་མཉམ་དུ་བསྟིམ། དབང་བསྐུར་བ་སོགས་མཛད་པ་ཡོད་ཀྱང་སྔ་མ་གཙོ་ཆེ། གཤེགས་གསོལ་གྱི་ཚེ་སྔ་མ་ལྟར་ན། སློབ་
དཔོན་གྱིས་བཛྲ་མུ༔ ཡེ་ཤེས་པ་དཀྱིལ་འཁོར་གྱི་ལྷའི་ཐུགས་ཀར་གཤེགས་ཞེས་བརྗོད་པ་དང་
མཉམ་དུ་མཆོད་གཡོག་པས་ཐབ་ཀྱི་མདུན་གྱི་མེ་ཏོག་བླངས་ཏེ་ཐབ་ལ་བསྐོར་བའི་ཚུལ་གྱིས་སྤོས་དང་རོལ་མོས་སྣ་དྲངས་
ཏེ་དཀྱིལ་འཁོར་སོགས་ལ་དབུལ། བསྐྱེད་ཆོག་བྱས་པ་ཡིན་ན། དེའི་རྗེས་སུ། དམ་ཚིག་པ་རང་ལ་ཐིམ། ཞེས་
བརྗོད་པ་ནི་ཁྱད་པར་རོ། །འདི་རྣམས་ལ་བདག་བསྐྱེད་ཟུར་དུ་མི་དགོས་པར་སྦྱིན་སྲེག་བྱ་བའི་མཚམས་དེར་སླེབ་པ་ན།
ཐབ་ཀྱི་དྲུང་དུ་འཁོད་དེ་བསང་ཆུ་སྒྲུབ་པ་སོགས་ལ་འཇུག་པས་ཆོག་ཅིང༌། ལས་བུམ་ཡོད་ཚེ་བསང་ཆུ་བཤམ་སྒྲུབ་གང་ཡང་
མི་དགོས་པར་བུམ་ཆུས་བྱ། མེ་ལྷ་གཤེགས་བསྡུ་ཚར་བ་དང་ཨོཾ་ཨཱཿཧཱུྃ་ཞེས་བརྗོད་པས་རང་ཉིད་བསྲུངས་ལ་ཆོ་ག་གང་
ཡིན་གྱི་དཀྱུས་ལ་འཇུག་གོ། །ཁ་ཅིག་གིས་མེ་ཏོག་ལ་སྤོས་རེང་བཙུགས་ནས་ཁྱེར་རན་པ་ན་སྦར་ཞིང༌། དཀྱིལ་འཁོར་དང་

དུས་འཁོར་
ཐབ་ལ་ཕྱག་བྱེད་པ་སོགས་ནི་ལེན་ཡིན་སོགས་ནི་སྔོན་གྱི་སློབ་དཔོན་རྣམས་ཀྱི་ཕྱག་ལེན་ཡིན་པ་མི་འདྲ།
སོགས་ལ་ཨཀྵ་ཏ་ཞེས་དགོས་པ་བིལ་འབྲས་མེ་ཏོག་གིས་བཀང་བ་ལ་མཛད་མོད་དོད་རུང་ཙམ་ཡིན་པར་བཞེད་དོ། །
135

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
དེ་རྣམས་ཀྱིས་ལས་ཀྱི་དབྱེ་བའི་སྲེག་བླུགས་ཉེར་མཁོའི་འཕྲོས་དོན་དང་བཅས་
པ་བསྟན་ཟིན་ཏོ།། །།

སྨྲས་པ། རྒྱུད་ལས་གསང་སྔགས་མ་བཟླས་མི་འགྲུབ་ཅིང༌། །སྦྱིན་སྲེག་མ་བྱས་འབྲས་
བུ་མི་འབྱིན་ཞེས། །བདེན་པར་གསུངས་ཕྱིར་བསྙེན་སྒྲུབ་མཐར་སོན་པས། །ཐབས་མཁས་
ཟེར་རྣོན་འདི་ཡང་འཆང་བར་འོས།
།ཐུན་མོང་རྣམ་གཞག་གསེར་གྱི་ཕྲ་མིག་འདིར། །
སྒོས་ཆོས་ནོར་བུ་རིན་ཐང་ཆེར་བཅུག་ན། །སྔགས་སྤྱོད་རྒྱལ་བུ་རྒྱལ་བྱེད་ཚལ་རོལ་པར།
ཟིལ་གནོན་བརྗིད་པའི་རྒྱན་དུ་ཅིས་མི་འགྱུར། །ཅེས་ལྷའི་རྣལ་འབྱོར་ཕལ་མོ་ཆེ་ལ་སྦྱར་རུང་སྲེག་བླུགས་
ཀྱི་ཆོ་གའི་ཁོག་ཕུབ་རིན་ཆེན་གསེར་གྱི་ཕྲ་མིག་ཅེས་བྱ་བ་འདི་ནི། རྒྱུད་དང་རྒྱ་གཞུང་ལས་གསལ་བར་མ་བསྟན་པའི་
རིགས་ཐམས་ཅད་ལ། ཆོ་ག་འབྲིང་པོ་འདི་ཙམ་གྱིས་སྒྲུབ་པར་མཁས་པ་གོང་མའི་ཕྱག་བཞེས་ཡིན་ལ། རེ་རེ་ནས་ཡིག་ཆ་
མཛད་པ་འདྲ་ཡོད་ཀྱང་གང་ཟག་གཅིག་གིས་དཔེ་ཐམས་ཅད་དང་ལུང་རྒྱུན་རྙེད་དཀའ་བའི་ཕྱིར། ཕན་འདོད་ཀྱི་ལྷག་
བསམ་བ་ཐག་ཙམ་བསྐྱེད་པ། ངག་དབང་བློ་གྲོས་སྙིང་པོ་གཞན་ཕན་མཐའ་ཡས་པའི་འོད་ཟེར་རམ། ཐུན་མོང་དུ་ངག་
དབང་ལེགས་གྲུབ་ཅེས་བོད་པས་མདོ་སྨད་རྫོང་གསར་དགོན་དུ་བྲིས་པའི་དགེ་བས་འགྲོ་ཀུན་ཕྲིན་ལས་རྣམ་བཞིའི་འཁོར་
ལོས་སྒྱུར་བ་ཀུན་མཁྱེན་རྡོ་རྗེ་འཆང་དུ་གྱུར་ཅིག །ཤུ་བྷ་མསྟུ་སརྦ་ཛཱ